প্রবীণ নেতারা বাদ পড়লেন সিপিএমের নয়া রাজ্য কমিটি থেকে

কলকাতা: এক ঝাঁক প্রবীণ নেতা বাদ পড়লেন সিপিএমের (CPIM) নয়া রাজ্য কমিটি থেকে। নতুন রাজ্য কমিটির এই প্যানেল আজ, মঙ্গলবার সিপিএমের রাজ্য সম্মেলনের শেষ দিনে পেশ করা হবে। সিপিএমের নতুন রাজ্য কমিটিতে মোট ৮০ জন সদস্য। যার মধ্যে ১৪ জন মহিলা। রাজ্য সম্পাদক পদে থাকছেন মহ: সেলিম।

নতুন অন্তর্ভুক্তি সুশান্ত ঘোষের জায়গায় পশ্চিম মেদিনীপুর থেকে বিজয় পাল। দার্জিলিং থেকে অশোক ভট্টাচার্য, জীবেশ সরকার বাদ পড়েছেন। নতুন অন্তর্ভুক্তি গৌতম ঘোষ। রাজ্য কমিটিতে নতুন এলেন ইন্দ্রজিৎ ঘোষ, রতন বাগচী পীযূষ মিশ্র, তীর্থঙ্কর রায়, সুকুল সিকদার, কেনিজ রবিউল ফতেমা, শান্তনু দে।

আরও পড়ুন: কুমোরটুলি ট্রলি কাণ্ড: মধুচক্র চালাত মা ও মেয়ে, বিস্ফোরক প্রতিবেশীরা

এছাড়াও বিশেষ আমন্ত্রিত সদস্য রয়েছেন বিকাশ রঞ্জন ভট্টাচার্য, সূর্যকান্ত মিশ্র, রবীন দেব, বিমান বসু, জীবেশ সরকার। রাজ্য কমিটি থেকে বাদ পড়লেন অশোক ভট্টাচার্য, জীবেশ সরকার। বদলে এলেন গৌতম ঘোষ। বাদ পড়লেন সুশান্ত ঘোষ। তাঁর জায়গায় এলেন পশ্চিম মেদিনীপুরের জেলা সম্পাদক বিজয় পাল।

নতুন অর্ন্তভুক্তি কলকাতা জেলার ইন্দ্রজিত ঘোষ,দক্ষিণ ২৪ পরগণার রতন বাগচী, হুগলি থেকে তীর্থঙ্কর রায়। বয়সজনিত কারনে বাদ পড়লেন সূর্যকান্ত মিশ্র, বিকাশ রঞ্জন ভট্টাচার্য, অমিয় পাত্র।